সাতসকালে পথ দুর্ঘটনা। উল্টোডাঙা উড়ালপুলে ওঠার মুখে, রেলিংয়ে ধাক্কা মেরে উল্টে গেল গাড়ি। একটি বাইক পাশ দিয়ে দ্রুতগতিতে ওভারটেক করতে গেলেই ঘটে যায় এই দুর্ঘটনা।
 ওয়েব ডেস্ক: সাতসকালে পথ দুর্ঘটনা। উল্টোডাঙা উড়ালপুলে ওঠার মুখে, রেলিংয়ে ধাক্কা মেরে উল্টে গেল গাড়ি। একটি বাইক পাশ দিয়ে দ্রুতগতিতে ওভারটেক করতে গেলেই ঘটে যায় এই দুর্ঘটনা। জানা গিয়েছে, প্রথমে বাইকে ধাক্কা মারে রুবিগামী গাড়িটি। ছিটকে পড়েন বাইক চালক। নিয়ন্ত্রণ হারিয়ে এরপর উড়ালপুলের রেলিংয়ে সজোরে ধাক্কা মারে গাড়ি। গুরুতর আহত গাড়ির চালক। দুজনকেই আরজি কর হাসপাতালে ভর্তি করা হয়েছে। এদের মধ্যে বাইক চালকের আঘাত গুরুতর হওয়ায়, ICU-তে ভর্তি করা হয় তাঁকে। দুর্ঘটনার জেরে ভিআইপি-উল্টোডাঙামুখী লেন প্রায় ঘণ্টাখানেক বন্ধ ছিল।